Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 853/10/8806	Košice, 16.11.2012
EEČ : 2-65-276-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v obci Kecerovce, okres XXXXX-okolie , ako otec XXXXX, nar. XXXXX, od 23.02.2006 do  05.04.  2012,  žijúcej u matky XXXXX, neprispieval na jej výživu,  hoci mu táto povinnosť vyplýva zo Zákona o rodine, pritom právoplatným verdiktom Okresného súdu XXXXX-okolie sp. zn. 9 P 357/2006 z 28.10.2009 bolo mu určené, platiť mesačne za čas od 23.02.2006 do 30.06.2006  po 21,41,- €, od 01.01.2007 do 30.06.2007  po 22,61,- €, od 01.07.2007 do 30.06.2008 po 23,30,- €, od 01.07.2008 do 30.06.2009 po 24,49,- € , od 01.07. 2009 do 30.06.2010 po 25,36,- €, od. 01.07.2010 do 30.06.30.06.2011 po 25,38,-€ a od.01.07.2011 po 26,- € a tak mu vznikol dlh na zameškanom výživnom 1 387,36 ,- €,, keďže trestnosť činu zanikla, ak trestný čin nemal trvalo nepriaznivé následky a páchateľ svoju povinnosť dodatočne splnil,
lebo zanikla trestnosť činu
Odôvodnenie:
Uznesením  vyšetrovateľa PZ XXXXX-okolie Odboru Kriminálnej polície,  Oddelenia kriminálnej Polície XXXXX-okolie sp. zn. ORP-566/OJP-KS 2010 zo dňa 04.12. 2010 bolo vznesené obvinenie XXXXX, nar. XXXXX pre prečin zanedbania povinnej výživy podľa § 207 ods. 1,3 písm. b/ Trestného zákona.      
     
	Sociálne nežiadúceho konania sa mal páchateľ dopustiť tak, ako to deklaruje výrok tohto rozhodnutia.

	Vyšetrovateľ OR PZ XXXXX - okolie OKP OVK    predložil  spis s návrhom na postup podľa § 215 ods. 1 písm. h/ Trestného poriadku a to 30.07.2012.
     
     Argumentoval tým, že obvinený dodatočne  svoju rodičovskú alimentačnú povinnosť splnil v celom rozsahu

     Takýto záver možno vyzistiť z vyjadrenia zákonnej zástupkyne poškodenej osoby.  Matka maloletej oprávnenej osoby XXXXX, nar XXXXX, dieťaťa XXXXX,  27.07.2012 vyhlásila, že obvinený jej v splatil výživné v celom rozsahu, pričom, jeho negatívna aktivita nemala trvalo nepriaznivé následky ohľadne výživného poškodenej .
         
       Preskúmaním vyšetrovacieho dôkazného materiálu zabezpečeného v rámci prípravného konania som zistil, že návrh  príslušníka  PZ je seriózny a má solídnu oporu v dôkaznom stave.

	Obvinený  dodatočne  zameškanú alimentačnú povinnosť splnil a vyšetrovateľ  následne o tom predložil i prokuratúre  hodnoverné doklady. Legitímne delegovaná zástupkyňa oprávneného dieťaťa -  matka  XXXXX -  vyhlásila 27.07.2012, že obvinený dodatočne v celom rozsahu prispel na výživu jej dcéry , tak následne ošetril rodičovský  zákonný vyživovací záväzok. Pritom - podľa jej vyjadrenia - konanie obvineného nemalo trvalo nepriaznivé následky na oprávnenú osobu.

	Vzhľadom na konštatované fakty považujem aplikáciu ustanovenia  § 215 ods. 1 písm. h/ aktuálneho Trestného poriadku SR  ( majúcu oporu v ustanovení § 86 písmeno a/ Trestného zákona)  za primeranú, majúcu objektívnu oporu v dôkaznom aparáte. Preto som rozhodol o zastavení trestného stíhania ako to deklaruje petit tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať do troch dní od jeho oznámenia prostredníctvom tunajšej prokuratúry na Krajskú prokuratúru v Košiciach.
Sťažnosť má odkladný účinok.

JUDr. Ján Zemko
prokurátor